### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Anslået udgift: Udgift 100.000 kr budget 2023.

Hvad vil vi gerne opnå? Hvorfor stilles forslaget?

En by kendes på sine parker, byrum og grønne lufts lommer, gader og gårde.

I Århus har vi en park, en have der i år 2023 har eksisteret i 150 år.

Det er [adresse], der blev fredet i 2015, og som vi sjældent hører andet om i medierne end om problemer med støj og affald fra især unge mennesker, der fester. Men haven er langt mere end fest og ballade.

Byen burde brande sig på at have en 150 år gammel [adresse] med eksotiske planter og natur. En have, som rigtig mange forskellige borgere, turister og studerende bruger, nyder og lærer af og som medvirker til at forbedre klimaaftrykket i kommunen. Der gerne ser sig som en blå og grøn kommune.

Jubilæet bør fejres, anledningen bruges til at udbrede kendskab til havens unikke kulturelle og botaniske historie, dens anlæg og plante- og naturrigdom.

Jubilæumsskrift kunne udgives. [adresse] venner og tidl. og nuværende ansatte har viden at dele ud af.

Der kan evt. afholdes konferencer eller undervisning med Folkeoplysning om havens historie og om dens betydning for klima og miljø i storbyen Århus.

De lønnede og ulønnede ansatte og venner af haven og samarbejdspartnere bør hyldes og belønnes med festivitas og festtaler og skrifter.

I henhold til kommuneplanen er parken del af byens rekreative rum.

Men haven er ikke bare et rekreativt rum på linje med byens øvrige parker. Den er byens ældste park. Den er kulturel og botanisk unik med sin 150 år gamle historie. Den er unik i kraft af sin beliggenhed midt i en fortættet by og fordi her findes en bred og eksotisk variation af træer og buske og bede. Dem skal der værnes om, de skal fornyes og udvikles samtidig med, at haven skal bruges af byens borgere og besøgende.

Det unikke understreges af fredningen af haven i 2015 (Stadfæstet i 2018). Fredningens formål:

a) at sikre området som offentligt tilgængeligt parkområde,

b) at sikre områdets naturmæssige, landskabelige og rekreative værdier under hensyntagen til den historiske baggrund for områdets nuværende udformning

c) at sikre rammen om en fortsat dynamisk udvikling som rekreativ bypark, herunder dels med mulighed for at udvikle parkens indhold, så det modsvarer de mange brugeres løbende og skiftende behov, dels så der sikres større naturindhold og øget biodiversitet.

Fredningens formål skal udmøntes i en plejeplan. Af Plejeplanen for 2022 – 2023 fremgår:

”Botanisk Have skal være en æstetisk nydelse at besøge.

Det er vigtigt for den æstetiske oplevelse, at [adresse] ikke fremstår som misligholdt og slidt. [adresse] skal være intakt og velholdt og plejen af de grønne elementer skal sikre at de er i god vækst og opfylder deres formål”

I 2011 besluttede et flertal i byrådet at nedlægge bedene i [adresse] og at spare udgifter ved at fyre personalet, der vedligeholdte dem.

Besparelsen er gennemført. Personalet fyret. Bedene overlevede og lever stadig her 10 år efter i kraft af Århus Universitet og frivillige, ulønnede borgere - bl.a. de fyrede gartnere = Botanisk Haves Venner.

Jubilæet bør markeres med at byrådet trækker beslutningen fra 2011 om at nedlægge bedene tilbage, markerer det med udarbejdelse af oplysnings- og undervisningsmateriale om [adresse] og med fejringer af dens historie, dens fædre / mødre, dens ansatte, frivillige og samarbejdspartnere.

Hvem, hvad, hvordan og hvor mange ressourcer

Jubilæumsaktiviteterne skal tilrettelægges og budget udarbejdes sammen med [adresse], ansatte i Teknik og miljø, Århus Universitet og andre bidragydere til haven.

Der kan evt. søges fondsmidler e.a. til udgivelse af jubilæumsskrift o.a.

Antaget udgift for Århus Kommune: 100.000 kr.